אם אין נסיך לי

אם אין נסיך לי (שם הסרט באנגלית: Damsel - עלמה) הוא סרט פנטזיה אפלה אמריקאי שיצא לאור ב-8 במרץ 2024 לשירות הזרמת המדיה נטפליקס. הסרט בוים על ידי חואן קרלוס פרסנדילו ונכתב על ידי דן מאזאו. בסרט מככבים מילי בובי בראון, ריי וינסטון, ניק רובינסון, שוהרה אע'דאשלו, אנג'לה באסט ורובין רייט. נישואיה של אשת אצולה צעירה (מילי בובי בראון) עם נסיך נאה (ניק רובינסון) הופכים למאבק הישרדות, לאחר שמשפחתו מתכוונת להקריב אותה לדרקון יורק אש כדי להחזיר חוב עתיק. הסרט מתחיל במתקפה כושלת שאותה מוביל המלך הראשון של אוריה על דרקון השוכן בממלכתו. כל אנשי המלך נהרגים, ומותירים את המלך נתון לחסדי הדרקון. מאות שנים מאוחר יותר, אלודי, בתו המתבגרת של לורד בייפורד, ראש בית אצולה בארץ צפונית וענייה, מקבלת הצעה מהמלכה איזבל מממלכה מרוחקת: אוריה להינשא לבנה, הנסיך הנרי. על פי דרישתו של אביה שחשובה לו התמורה הכספית שיקבל מממלכת אוריה לעזרה לאנשיו העניים, אלודי מסכימה לנישואים. עם הגעתם לאוריה שמתגלה כממלכה דרומית עשירה, אלודי והנרי בתחילה אינם מעוניינים זה בזה, אך מתחילים להתחבר כאשר הם חולקים ביניהם את הרצון לטייל. אמה החורגת של אלודי, ליידי בייפורד, חושדת במניעיה של המלכה איזבל, מה שמוביל אותה להמליץ לאלודי לסיים את האירוסין. לאחר החתונה, אלודי והנרי לוקחים חלק בטקס עתיק בהרים, כביכול כדי לחגוג את האיחוד ביניהם. איזבל מתארת בטקס את ההסכם בין המלך הראשון לדרקון, שבו היה עליו להקריב את שלוש בנותיו כדי להבטיח שלום בין עמו לדרקון. לאחר טקס שבו כפות הידיים שלהם נחתכות ומוחזקות יחד, הנרי נושא את אלודי על פני הגשר הצר מעל המאורה של הדרקון, ואז לפי דרישת המלכה, זורק אותה לתהום. לאחר התאוששותה מהנפילה, אלודי מבינה שהיא הקורבן האמיתי. היא בורחת מהדרקון לאחר שהוא שורף את רגלה, ומגלה מערה מוארת מלאה בתולעי משי זוהרות, אותן היא אוספת כמקור אור. במהלך שנתה של אלודי, התולעים מרפאות את הכוויה ברגלה. אלודי מגיעה לחדר במערה בו חרוטים שמות קורבנות העבר ומצוירת מפה. אלודי עוקבת אחר המפה עד למבוי סתום בירידה אנכית גבוהה על צלע ההר. היא מגלה שרידים של דרקונים מתים, ומבינה כי הקורבנות המלכותיים נובעים מעסקה שעשה מלך אוריה עם הדרקון כשנתפש על ידי הדרקון לאחר שהמשלחת בראשותו הרגה את בנותיו של הדרקון. משלחת הצלה בראשות לורד בייפורד מגיעה. הדרקון הורג את כולם, כולל את לורד בייפורד, אבל הסחת הדעת מאפשרת לאלודי לברוח מההר. היא לוקחת את אחד מסוסי מפלגת ההצלה ומתחבאת מתחת לסלע כשהדרקון שורף את האזור שמסביב במהלך המרדף אחריה. כשהיא מבינה מהשריפה שהקרבתה של אלודי נכשלה, איזבל פונה לחטוף את אחותה הצעירה של אלודי, פלוריה, כמחליפה. לאחר שאלודי שומעת זאת מליידי בייפורד המיואשת, היא חוזרת להר כדי להציל את פלוריה, שאותה הדרקון השאיר בחיים כפיתיון. אלודי יוצרת הסחה כדי להגיע לפלוריה. תוך שהיא מנחה את אחותה להתחבא, היא מתעמתת עם הדרקון ומנסה לשכנע אותו ששניהם רומו על ידי אנשי הממלכה: על ידי שילוב החתכים בידיהם בטקס, הדם של הכלות ושל בני המלוכה התערבב, וגרם לדרקון לחשוב על הכלות התמימות כבנות המלוכה בה נשבע לנקום. הדרקון מסרב להאמין לאלודי ותוקף אותה, אבל אלודי מטעה אותו תוך שהאש אותה הוא יורק מפיו מוחזרת אליו ושורפת את פניו וגופו. כשהדרקון נתון לחסדיה, היא מחליטה לעצור את מעגל הדמים, משכנעת את הדרקון באמת ומרפאה אותו ואת עצמה בעזרת התולעים הזוהרות. לאחר מכן, אלודי מגיעה לארמון תוך כדי טקס החתונה של כלה נוספת שמיועדת להקרבה וחושפת את הבגידה של משפחת המלוכה. אלודי מייעצת לכלה החדשה ולמשפחתה לברוח, והדרקון שהפך לשותפה, שורף את הארמון עם כל בני ואצילי הממלכה בתוכו. ימים לאחר מכן, אלודי, פלוריה וליידי בייפורד מפליגות חזרה לביתן, בספינה עמוסה באספקה ומלוות בדרקון. מילי בובי בראון בתור הנסיכה אלודי ריי וינסטון בתור לורד בייפורד אנג'לה באסט בתור ליידי בייפורד, אמה החורגת של אלודי ברוק קרטר בתור פלוריה, אחותה הצעירה של אלודי רובין רייט בתור המלכה איזבל ניק רובינסון בתור הנסיך הנרי שוהרה אע'דאשלו כקולו של הדרקון הסרט הוכרז במרץ 2020, עם חואן קרלוס פרסנדילו כבמאי, ג'ו רוט וג'ף קירשנבאום כמפיקים, ודן מאזאו על התסריט. בנובמבר 2020, מילי בובי בראון לוהקה לתפקיד הנסיכה אלודי, וגם קיבלה את התפקיד של ההפקה בפועל של הסרט, עם תקציב צפוי של 60–70 מיליון דולר שהוגדרו לסרט. צילומי הסרט החלו בפברואר 2022 ונמשכו עד 1 ביולי 2022 בטומאר, עיר במחוז סנטרה שבפורטוגל. באפריל 2022, אנג'לה באסט הצטרפה לצוות השחקנים, בנוסף לשחקנים ניק רובינסון, רובין רייט, ריי וינסטון, ברוק קרטר ושוהרה אע'דאשלו. הסרט היה אמור להיות לצאת לאור על ידי נטפליקס ב-13 באוקטובר 2023, אך היציאה נדחתה עקב שביתת התסריטאים ב-2023. לסרט הוכרז תאריך יציאה חדש, ב-8 במרץ 2024.ֿ אתר האינטרנט הרשמי של אם אין נסיך לי (בשפות מרובות) "אם אין נסיך לי", במסד הנתונים הקולנועיים IMDb (באנגלית) "אם אין נסיך לי", באתר נטפליקס "אם אין נסיך לי", באתר AllMovie (באנגלית) "אם אין נסיך לי", באתר Rotten Tomatoes (באנגלית) "אם אין נסיך לי", באתר Metacritic (באנגלית) "אם אין נסיך לי", במסד הנתונים הקולנועיים KinoPoisk (ברוסית) Fisher, Jacob (22 במרץ 2020). "Juan Carlos Fresnadillo Confirmed To Direct 'Damsel' For Netflix (EXCLUSIVE)". DiscussingFilm. נבדק ב-12 בפברואר 2022. {{cite web}}: (עזרה) D'Alessandro, Anthony (11 בנובמבר 2020). "Millie Bobby Brown To Star In & Executive Produce Netflix Fantasy Movie 'Damsel'". Deadline Hollywood. נבדק ב-12 בפברואר 2022. {{cite web}}: (עזרה) Sneider, Jeff (11 בנובמבר 2020). "Millie Bobby Brown to Fight a Dragon in Netflix Fantasy Film 'Damsel'". Collider. נבדק ב-12 בפברואר 2022. {{cite web}}: (עזרה) Daniels, Nia (2 בדצמבר 2021). "EXCLUSIVE: Netflix to film fantasy feature Damsel at new London studio". The Knowledge Online. נבדק ב-14 בפברואר 2022. {{cite web}}: (עזרה) D'Alessandro, Anthony (7 באפריל 2022). "Angela Bassett Joins Netflix's Millie Bobby Brown Fantasy Feature 'Damsel'". Deadline Hollywood. נבדק ב-13 באפריל 2022. {{cite web}}: (עזרה) D'Alessandro, Anthony (12 באפריל 2022). "'Damsel': Robin Wright, Ray Winstone, Nick Robinson, Brooke Carter & Shohreh Aghdashloo Join Netflix Millie Bobby Brown Fantasy Pic". Deadline Hollywood. נבדק ב-13 באפריל 2022. {{cite web}}: (עזרה) Pulliam-Moore, Charles (2023-01-18). "Netflix's 2023 movie lineup is looking kind of lean". The Verge. נבדק ב-2023-01-18. Marshall, Carrie (2023-08-01). "Netflix delays the release of six movies amid the writers' and actors' strike". TechRadar. נבדק ב-2023-08-01. "Keep your eye on Millie Bobby Brown. Damsel premieres March 8". נבדק ב-12 בדצמבר 2023. {{cite web}}: (עזרה)